สุรศักดิ์ ชิงนวรรณ์

นายสุรศักดิ์ ชิงนวรรณ์ (เกิด 21 ตุลาคม พ.ศ. 2506) สมาชิกสภาผู้แทนราษฎรจังหวัดสระแก้ว 1 สมัย

ประวัติ 
สุรศักดิ์ ชิงนวรรณ์ เกิดเมื่อวันที่ 21 ตุลาคม พ.ศ. 2506 เป็นบุตรของนายสมชาย กับ นางกิมเตียง ชิงนวรรณ์ฺฺ สำเร็จการศึกษาระดับปริญญาโท รัฐศาสตรมหาบัณฑิต สาขาการเมืองการปกครอง จาก มหาวิทยาลัยธรรมศาสตร์ สมรสกับนางขวัญใจ จิตตะเสนีย์ มีบุตร-ธิดา 3 คน

การทำงาน
สุรศักดิ์ เคยดำรงตำแหน่งเป็นผู้จัดการห้างหุ้นส่วนนวรรณ์ จำกัด รับเหมาก่อสร้าง และผู้จัดการตลาดเดชไทย (โรงเกลือ)

งานการเมือง 
สุรศักดิ์ เคยเป็นสมาชิกสภาเทศบาลตำบลอรัญประเทศ ในช่วงปี พ.ศ. 2533 ถึง พ.ศ. 2537 จากนั้นได้รับเลือกเป็นสมาชิกสภาจังหวัดสระแก้ว ในช่วง พ.ศ. 2538 ถึง พ.ศ. 2541 และดำรงตำแหน่งเป็นสมาชิกสภาองค์การบริหารส่วนจังหวัดสระแก้ว ในช่วง พ.ศ. 2542 ถึง พ.ศ. 2555 

สุรศักดิ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะนายสรวงศ์ เทียนทอง จากพรรคเพื่อไทย ไปได้

สมาชิกสภาผู้แทนราษฎร 
สุรศักดิ์ ชิงนวรรณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสระแก้ว สังกัดพรรคพลังประชารัฐ

เครื่องราชอิสริยาภรณ์

อ้างอิง 

บุคคลจากจังหวัดสระแก้ว
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดสระแก้ว
พรรคพลังประชารัฐ
บุคคลจากคณะรัฐศาสตร์ มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ท.ม.
ผู้ได้รับเครื่องราชอิสริยาภรณ์ จ.ช.